สวัสดีค่ะ หนูมีอาการหน้ามืดล่อยมสกแทบทุกวันแต่ไม่ได้สลบไปเลย เหมือนนั่งหรือนอนลุกขึ้นมาภาพก็จะมืดหมดแล้วเซ หลับตาสักพักก็จะดีขึ้น ทีแรกคิดว่าเกิดจากการเล่นโทรศัพท์แต่เป็นทุกวันและหนูมีอาการปวดหัวมากเวลาที่หนูตอบคำถามใครหรืออธิบายอะไรแล้วเขาไม่เข้าใจจะปวดจี๊ดขึ้นมาเหมือนสมองจะระเบิด
สวัสดีค่ะ อาการปวดศีรษะ หน้ามืด รู้สึกเดินเซดังกล่าวมา อาจจะมีสาเหตุมาจาก ปวดศีรษะจากการใช้งาน ภาวะน้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุน ด้วยได้ หรือมีโรคของหูอื่นๆเช่นตะกอนหินปูนในหูชั้นในหลุด หรือ โรคหินปูนในหูชั้นในเคลื่อนหูชั้นในอักเสบจากการติดเชื้อของหูชั้นกลาง เกิดตามหลังการเปลี่ยนท่าทางที่เร็วเกินไป หรือเป็นเนื้องอกในสมองส่วนที่ใช้ในการทรงตัวจากที่กล่าวมานั้นยังมีโอกาสเป็นไปได้หลายอย่าง ถ้าเกิดว่าหน้ามืด มีช่วงที่วูบไป เดินเซเยอะ หรือมีกล้ามเนื้ออ่อนแรงครึ่งซีกร่วมด้วย อาจนึกถึงสาเหตุจากเนื้องอกหรือเส้นเลือดในสมองที่ตีบตันไปได้ จึงควรรีบไปพบแพทย์เบื้องต้น การเปลี่ยนท่าทางควรทำอย่างช้าๆ ถ้ามีอาการให้รีบนั่งพัก รับประทานยาแก้เวียนศีรษะ ดื่มน้ำมากๆ รับประทานยาแก้เวียนศีรษะได้ หลีกเลี่ยงการขับรถหรือทำงานกับเครื่องจักรไปก่อน